Jaanus Reha

Jaanus Reha (sündinud 6. novembril 1959 Tallinn) on eesti orienteeruja.

Haridus
Lõpetas 1978. aastal Tallinna 8. Keskkooli. 

Töö
1980. aastatel töötas Tallinna Ehitusteenindusvalitsuse kivilihvijana.Rahvusarhiivi fotode andmebaas 2009. aastast on ta Kiviraidur OÜ juhatuse liige ja osanik, 2011. aastast Sika Talu OÜ juhatuse liige.

Sporditulemused
Harrastab orienteerumisjooksu 1990. aastast ja rogaini 2001. aastast.

Orienteerumisjooksu Eesti meistrivõistlustel võitis 1990. aastal öisel tavarajal pronksmedali. 2014. aastal tuli ta klassis M55 Eesti Orienteerumisliidu edetabelis esikohale. Joonistanud orienteerumiskaarte ja olnud paljude orienteerumisvõistluste rajameister.

2005. aastal võitis Nõval toimunud rogaini Euroopa meistrivõistlustel meeskondade arvestuses koos Margus Klementsoviga kuldmedali.Eesti spordi biograafiline leksikon. Jaanus Reha

Tunnustus
 1988 parim noor teenindaja

Viited

Välislingid
 Jaanus Reha osalusel joonistatud orienteerumiskaardid Eesti Orienteerumisliidu andmebaasis

Kategooria:Eesti orienteerujad
Kategooria:Sündinud 1959